रूसी विज्ञान अकादमी
रूसी विज्ञान अकादमी (रूसी: Росси́йская акаде́мия нау́к, Rossíiskaya akadémiya naúk, संक्षेप में РАН, RAN ; अंग्रेजी:The Russian Academy of Sciences) रूस की प्रसिद्ध वैज्ञानिक संस्था है। इसके अन्तर्गत रूसी राष्ट्रीय अकादमी के अतिरिक्त रूस के बहुत से वैज्ञानिक शोध संस्थान तथा पुस्तकालय, प्रकाशन गृह, अस्पताल आदि आते हैं। इसका मुख्यालय मास्को में है। यह संस्था असैनिक, स्वशासी, अवाणिज्यिक संस्था के रूप में घोषित है। सम्प्रति इस संस्था के अन्तर्गत लगभग ५०० संस्थान एवं ५५००० वैज्ञानिक शोधकर्ता हैं।